UEFA Liga prvaka 1996/1997.
UEFA Liga prvaka 1996/1997. je bilo 42. izdanje elitnog evropskog nogometnog klupskog takmičenja, a peto otkako se UEFA Liga prvaka igra po novom modelu. Takmičenje u Ligi prvaka je bilo podijeljeno u tri faze: kvalifikacija u kojim je učestvovalo 16 ekipa, grupne faze takmičenja u kojem je nastupilo 16 ekipa podijeljenih u četiri grupe gdje su se pobjednici i drugoplasirane ekipe iz svake grupe kvalificirali u sljedeću nokaut fazu takmičenja. U finalnoj utakmici koja se odigrala na Olimpijskom stadionu u Münchenu, Borussia Dortmund je pobjedom u finalu protiv tadašnjeg aktuelnog prvaka Juventusa prvi put u svojoj historiji osvojio Ligu prvaka. Karl-Heinz Riedle je golovima u 29. i 34. minuti utakmice doveo Borussiju u vodstvo. Alessandro Del Piero je u 65. minuti utakmice smanjio rezultat da bi šest minuta kasnije Lars Ricken postavio konačan rezultat utakmice. Najbolji strijelac Lige prvaka 1996/97. bio je Milinko Pantić sa 5 postignutih golova.